Barokkpop

Barokkpop (eller barokkrock)Perný 2014, s. 37. er en musikalsk blandingssjanger som kombinerer pop- og rockemusikk med særskilte elementer fra klassisk musikk.«Baroque pop», AllMusic.Jackson 2015, s. 22. Undersjangeren har sin opprinnelse på midten av 1960-tallet da enkelte musikere søkte en majestetisk, orkestralt lydbilde og er identifiserbar for dens opptatthet av barokkens kompositoriske stiler (kontrapunktiske melodier og funksjonelle harmoniske mønstre) og dramatiske eller melankolske preg.Hawkins 2015, s. 193. Utøvere innenfor sjangeren har ofte tatt i bruk instrumentering som er utradisjonell i populærmusikk, men vanligere innenfor klassiske musikk. Cembalo,Guerrieri, Matthew (22. januar 2016): «Via Spector and serendipity, the harpsichord invaded pop», The Boston Globe. valthorn og cello er typiske instrumenter i barokkpopen. Obo og strykekvartett er også vanlig.Smith, Steve (29. november 2012): «Steve Smith: Wyman and Taylor join the Rolling Stones onstage; Coldplay takes a break», Pasadena Star-News. Arkivert fra originalen den 3. desember 2012.

Selv om cembalo har blitt benyttet for en rekke av pophits siden 1940-tallet, var det særlig fra 1960-tallet med plateinnspillingene til produsenter som George Martin, Brian Wilson og Phil Spector som i økende grad plasserte instrumentet i forgrunnen av deres arrangementer. Inspirert delvis av Beatles-sangen «In My Life» (1965), begynte ulike grupper å benytte barokke og klassisk instrumentering ved begynnelsen av 1966.Gendron 2002, s. 174, 343, various groups using baroque instrumentation in early 1966; Harrington 2002, s. 191, baroque rock inspired by «In My Life» Begrepet «barokkrock» ble benyttet i promoterende materiale for gruppen The Left Banke, som ofte benyttet cembalo og fioliner i deres musikkarrangementer.Unterberger 2014, s. 416. Deres sang «Walk Away Renée» (1966) er et eksempel på stilen.Stanley, Bob (21. september 2007): «Baroque and a soft place», The Guardian.

Barokkpopens brede popularitet bleknet på 1970-tallet, delvis grunnet at punkrock, disco og hardrock tok over, men denne musikken var fortsatt framstilt innenfor sjangerens tradisjon. Philadelphia-soul (eller phillysound) på 1970-tallet og kammerpop på 1990-tallet har begge tatt til seg en del av ånden til barokkpopen.

 Barokkpopens vesenstrekk 
The Left Banke, The Beach Boys, Burt Bacharach og Phil Spector er regnet som foregangsmenn innenfor sjangeren. Mye av Spectors arbeid fra 1960-tallet, kan regnes som barokkpop, og var en stor inspirasjon for The Beach Boys' låtskriver, produsent og frontfigur Brian Wilson. Beach Boys-platen Pet Sounds fra 1966 er regnet for å være et svært viktig album for barokkpopen, og har igjen inspirert nye musikere innen og utenfor sjangeren.

Noen andre tidlige barokkpop-utøvere: Scott Walker, The Turtles, Emitt Rhodes, The Association, Love, The Zombies og Van Dyke Parks. The Beatles har også komposisjoner som regnes for å være barokkpop, og har vært med på å utvikle sjangeren. «Yesterday» fra 1965 kan regnes som et tidlig eksempel på barokkpop.

Moderne barokkpop, er ofte deler av klassisk komposisjon og arrangering, blandet med en moderne pop-sjanger, som oftest indie rock, indie pop eller andre alternative musikksjangere. Dette skaper et mer orkestrert lydbilde, sammen med den vanlige indie-instrumenteringen. Dette kan minne litt om post-rock, og sjangerne har på den måten en viss tilknytning til hverandre. Den moderne barokkpopen ser allikevel ut til å ha en bredere og mer kommersiell appell enn post-rocken. I motsetning til sjangeren på 1960-tallet, der akustiske instrumenter stod i fokus, kan den moderne barokkpopen også ta i bruk elektroniske lyder og instrumenter.

Typiske utøvere i moderne barokkpop er blant annet The Divine Comedy, Andrew Bird, Arcade Fire, Fleet Foxes, Belle and Sebastian, Fiona Apple, Rufus Wainwright, Joanna Newsom og Sufjan Stevens.

 Referanser 

 Litteratur 
 Gendron, Bernard (2002): Between Montmartre and the Mudd Club: Popular Music and the Avant-Garde, University of Chicago Press. ISBN 978-0-226-28737-9.
 Harrington, Joe S. (2002): Sonic Cool: The Life & Death of Rock 'n' Roll, Hal Leonard Corporation. ISBN 978-0-634-02861-8.
 Hawkins, Stan (2015): Queerness in Pop Music: Aesthetics, Gender Norms, and Temporality, Routledge. ISBN 978-1-317-58972-3.
 Jackson, Andrew Grant (2015): 1965: The Most Revolutionary Year in Music, Thomas Dunne Books. ISBN 978-1-250-05962-8.
 Unterberger, Richie (2014): Urban Spacemen & Wayfaring Strangers: Overlooked Innovators & Eccentric Visionaries of '60s Rock, BookBaby. ISBN 978-0-9915892-4-1.
 White, Michael (2015): Popkiss: The Life and Afterlife of Sarah Records, Bloomsbury Publishing. ISBN 978-1-62892-220-2.

Kategori:Popmusikksjangre